2003 - godina i tijumfa i žalosti za svijet nauke - 2003-12-30
Kina lansirala svoj prvi satelit sa ljudskom posadom, dok je svijet sa žalošću primio gubitak 7 članova shuttle-a Columbia.
Globalna epidemija AIDS-a nije pokazala znakove smirivanja. U 2003. godini pet miliona odraslih i djece u svijetu su inficirani HIV-om, dok ih je tri miliona umrlo, što je najveći broj umrlih do sada ikada zabilježen. Najveći broj slučajeva je zabilježen na jugu Afrike, gdje svaki peti živi sa HIV. Dok stepen zaraženosti jako varira u zemljama sub-Saharske Afrike, opseg epidemije ukazuje da je HIV, AIDS zahvatio većinu zemalja regiona. Trenutno u svijetu postoji oko 40 miliona ljudi sa dijagnozom HIV/AIDS. Smrtonosni virus SARS je prvo zabilježen u Aziji u februaru 2003. godine. To teško plućno oboljenje uzrokuje coronarni virus. SARS se na kraju proširio na dvadesetak zemalja Sjeverne Amerike, Južne Amerike, Evrope i Azije. Za sada je širenje SARS-a zaustavljeno. Medjutim, bolest se može ponovo pojaviti. Prema Svjetskoj zdravstvenoj organizaciji, najmanje 8 hiljada ljudi širom svijeta je oboljelo od SARS-a. 774 osobe su umrle od te bolesti. U julu 2003. godine, u Singapuru, 29-to godišnje tvin bliznakinje iz Irana, operativnim putem su razdvojene. Prije operacije Lalah i Lada Bijani su reporterima iskazali svoju veliku želju da žive neovisne živote. One su rekle da žele operaciju bez obzira na rizik. Na nesreću, obje tvin bliznakinje su umrle zbog pretjeranog gubitka krvi. U oktobru 2003. godine, lječnici u Dallasu su imali bolje vijesti. Oni su uspješno razdvojili dvogodišnje tvin blizance iz Egipta, takodjer srasle glavama. U operaciji je učestvovalo 18 lječnika i trajala je dva dana, tačnije 27 sati. Ahmed i Mohamed Ibrahim su razdvojeni u Dječijem medicnskom centru u Dallasu. Medicinski tim se za ovu operaciju pripremao više od godinu dana. Kada je vijest o njihovom razdvajanju stigla do roditelja otac je skočio od uzbidjenja i onesvjestio se dok je majka plakala od sreće. Prvog februara 2003. godine, tragedija je zadesila svemirski shuttle Columbia. Kada su se vraćali sa 16-to dnvene misije u svemiru, Columbia se raspala prilikom ulaska u Zemljinu atmosferu. Svih sedam članova posade su poginuli. U istrazi je utvrdjeno da je nesreću prouzrokovao otpali komad vanjske zaštitne obloge težine 3/4 kilograma ostavljajući rupu na ivici lijevog krila Columbije, što je omogućilo gasovima da probiju kroz krilo kada je shuttle ušao u Zemljinu atmosferu. U neovisnom ivještaju objavljenom u septembru 2003. godine, NASA je saopćila da je napravila grešku tokom propustima opterećene operacije. U izvještaju je ukazano na kompromis u pogledu sigurnosti od strane rukovodstva, komunikacijske probleme, tehnički optimizam, insistiranje na planovima leta na uštrb sigurnosti, kao i na problem finansiranja. Kasnija istraživanja su ukazala da je obloga sa vanjskih tankova otpadala na svakom letu shuttla. Dva ponovna leta shuttla se očekuju sredinom 2004. godine. Svemirski brod Voyager, nastavlja svoj put bez posade. On je putovao kroz svemir više od 26 godina. Prilikom posljednje komunikacije sa Voyagerom Jedan, 5 novembra 2003. godine, on je bio na oko 13.5 milijardi kilometara udaljen od Sunca. On je jedini svemirski brod koji je mjerio erupcije sunčeve plazme sa te udaljenosti. Na svom putu su Voyager Jedan i Dva snimili fotografije planeta kao što su Jupiter, Saturn i Neptunove mjesece nazvane Evropa, Io, Galatea i Callisto, sa Tritonom koji je snimljen posljednji prije odlaska u nepoznato. Krajem 2003 godine bljesak svjetlosti sa Sunca bio je vjrovatno najjači ikada zabilježen. Bila je to gigantska erupcija X-zraka, dvostruko jača od bilo čega što su do tada sateliti u svemiru otkrili. U utorak, 4. novembra 2003. godine detektori satelita koji prate X-zrake jednostavno su bili prezasićeni sučevim bljeskom. Eruopcija je sa površine Sunca izbila u svemir na oko 8,2 miliona kilometara. Samo dio tog pražnjenja je bio usmjeren prema Zemlji. U februaru NASA je objavila najbolje bebi slike Svemira koje su ikada napravljene. Te slike sadrže takve zapanjujuće detalje da se vjeruje da će one biti jedan od najvećih naučnih dogadjaja u posljednje vrijeme. Tokom intenzivnog dvanaesto mjesečnog promatranja neba, naučnici su koristili sofisticirane satelite kako bi napravili portret kosmosa. Slika odražava rani svemir u oštrom fokusu. Sa tim portretom svemir može biti opisan sa preciznošću bez presedana. Astronauti su bili iznenadjeni slikama da prve generacije zvijezda zrače 200 miliona godina nakon početka svemira. Zvijezde su se pojavile mnogo ranije nego su mnogi naučnici vjerovali. Uz to, su nove slike, pokazale da je svemir star 13,7 milijardi godina, što predstavlja novo poglavlje u izučavanju ranog svemira. I konačno, Kina je postala treća zemlja koja je poslala čovjeka u svemir. 15-tog oktobra prvi kineski astronaut bio je u svemiru i sigurno se vratio na Zemlju nakon 21 sat u orbiti. Brod koji je nosio pukovnika Yang Liweia spustio se na travnati teren na sjeveru Kine. Kineska vlada planira lansiranje svemirskog laboratorija i konačno uspostavljanje stalne svemirske stanice.